CELEX: 22021D0894
Language: da
Date: 2021-05-17 00:00:00
Title: Afgørelse nr. 1/2021 truffet af Handelsudvalget EU-Colombia-Peru-Ecuador den 17. maj 2021 om ændring af tillæg 1 til bilag XII (Offentlige indkøb) til handelsaftalen mellem Den Europæiske Union og dens medlemsstater på den ene side og Colombia, Peru og Ecuador på den anden side [2021/894]

4.6.2021   
               
               
                  DA
               
               
                  Den Europæiske Unions Tidende
               
               
                  L 198/15
               
            
         AFGØRELSE nr. 1/2021 TRUFFET AF HANDELSUDVALGET EU-COLOMBIA-PERU-ECUADOR
         den 17. maj 2021
         om ændring af tillæg 1 til bilag XII (Offentlige indkøb) til handelsaftalen mellem Den Europæiske Union og dens medlemsstater på den ene side og Colombia, Peru og Ecuador på den anden side [2021/894]
         HANDELSUDVALGET HAR —
         under henvisning til handelsaftalen mellem Den Europæiske Union og dens medlemsstater på den ene side og Colombia, Peru og Ecuador på den anden side, særlig artikel 191, og
         ud fra følgende betragtninger:
         
                     (1)
                  
                  
                     I artikel 191 i handelsaftalen mellem Den Europæiske Union og dens medlemsstater på den ene side og Colombia, Peru og Ecuador på den anden side (»handelsaftalen«) fastsættes de procedurer, hvorved en part kan ændre eller berigtige sin dækning af indkøb i henhold til handelsaftalens afsnit VI.
                  
               
                     (2)
                  
                  
                     Underafdeling 1 om centrale statslige ordregivere i tillæg 1, afdeling A, til handelsaftalens bilag XII indeholder en liste over de af Colombias centrale statslige ordregivere, hvis indkøb er omfattet af afsnit VI.
                  
               
                     (3)
                  
                  
                     På mødet i Underudvalget vedrørende Offentlige Indkøb den 17. oktober 2019 i Bogotá underrettede Colombia Unionen om sin hensigt om at ajourføre listen over ordregivere på centralt plan ved at tilføje seks agenturer oprettet efter 2011, som tilhører det udøvende niveau. På tidspunktet for afslutningen af forhandlingerne om handelsaftalen mellem Unionen og Colombia i 2010 blev de beføjelser, der i øjeblikket udøves af sådanne agenturer, udøvet af ordregivere på ministerniveau. Disse agenturer fremgår i øjeblikket ikke af listen over ordregivere på centralt plan i Colombias dækning.
                  
               
                     (4)
                  
                  
                     Unionen og Colombia er enige om, at listen over ordregivere på centralt plan i Colombia bør ajourføres ved at tilføje disse seks agenturer som fastsat i denne afgørelse.
                  
               
                     (5)
                  
                  
                     Det er derfor nødvendigt at ændre tillæg 1, afdeling A, underafdeling 1, til handelsaftalens bilag XII. Unionen og Colombia er enige om, at en sådan ajourføring ikke bør medføre kompensationstilpasninger, da der er tale om en mindre ændring i henhold til handelsaftalens artikel 191, stk. 2.
                  
               
                     (6)
                  
                  
                     Afgørelsen om at ændre tillæg 1, afdeling A, underafdeling 1, til handelsaftalens bilag XII kan vedtages i det handelsudvalg, der er nedsat ved handelsaftalen, af Unionen og Colombia som det berørte undertegnende Andesland i henhold til handelsaftalens artikel 14, stk. 3, sammenholdt med artikel 12, stk. 4, da den udelukkende vedrører deres indbyrdes bilaterale forbindelser —
                  
               VEDTAGET DENNE AFGØRELSE:
         
            Artikel 1
            I tillæg 1, afdeling A, underafdeling 1, til handelsaftalens bilag XII (Offentlige indkøb) tilføjes følgende overskrift og seks agenturer til listen over ordregivere på centralt plan:
            »Den udøvende magts agenturer
            
                        29.
                     
                     
                        Agencia Nacional de Minería
                     
                  
                        30.
                     
                     
                        Agencia Nacional de Infraestructura
                     
                  
                        31.
                     
                     
                        Agencia Nacional de Seguridad Vial
                     
                  
                        32.
                     
                     
                        Agencia Nacional del Espectro
                     
                  
                        33.
                     
                     
                        Agencia Presidencial de Cooperación Internacional de Colombia
                     
                  
                        34.
                     
                     
                        Agencia de Desarrollo Rural«.
                     
                  
         
            Artikel 2
            Den i artikel 1 omhandlede ændring medfører ingen kompensationstilpasninger.
         
         
            Artikel 3
            Denne afgørelse træder i kraft på dagen for vedtagelsen.
            Denne afgørelse udfærdiges på de officielle sprog for parterne i handelsaftalen, idet hver af disse tekster har samme gyldighed.
         
         
            
               
                  På Handelsudvalgets vegne
               
               Paolo GARZOTTI
               
                  Leder af EU's delegation
               
            
            
               
                  Leder af Colombias delegation
               
               Juan CARLOS CADENA